**INFORMACIJA DĖL MOKINIŲ NEMOKAMO MAITINIMO**

Vadovaujantis Lietuvos Respublikos sveikatos apsaugos ministro 2011 m. lapkričio 11 d. įsakymu Nr. V-964 „Dėl Vaikų maitinimo organizavimo tvarkos aprašo patvirtinimo“ patvirtintu Vaikų maitinimo organizavimo tvarkos aprašu, Vilniaus miesto savivaldybės tarybos 2019-06-19 sprendimu Nr. 1-94 „Dėl socialinės paramos mokiniams teikimo Vilniaus miesto savivaldybėje“ patvirtintu Mokinių nemokamo maitinimo savivaldybės ir nevalstybinėse mokyklose tvarkos aprašu, karantino, ekstremaliosios situacijos, ekstremaliojo įvykio ar įvykio laikotarpiu, jei tuo metu sustabdomas maitinimo paslaugų tiekimas mokykloje, o mokinių ugdymas organizuojamas nuotoliniu būdu, taip pat, kai mokiniui skirtas mokymas namuose, maitinimas gali būti organizuojamas išduodant maisto davinius, skirtus maitinti ne mokykloje.

Atsižvelgiant į tai, kad šalyje tęsiasi karantinas, nemokamą maitinimą gaunantiems mokiniams, kurie ugdomi nuotoliniu būdu, gali būti išduodami maisto daviniai.

Atsižvelgiant į tai, kad nemokami pietūs mokykloje skiriami ne tik nepasiturinčių šeimų vaikams, bet ir visiems priešmokyklinukams ir pirmokams (kurių tėvai yra pateikę prašymus dėl nemokamo maitinimo), neatsižvelgiant į šeimos pajamas, **turi būti išsiaiškinama, ar šių mokinių šeimoms maisto davinys yra reikalingas. Poreikį aiškinamės kas dvi savaites tėvams siusdami užklausą el. paštu.**

**DĖL KARANTINO METU MOKINIŲ NEMOKAMAM MAITINIMUI SKIRTŲ MAISTO DAVINIŲ SUDĖTIES:**

Maisto daviniai privalo atitikti [vaikų maitinimo organizavimo tvarkos apraše numatytus reikalavimus](https://e-seimas.lrs.lt/portal/legalAct/lt/TAD/TAIS.411986/asr):

<https://bit.ly/39L0CVa>

Maisto daviniai paruošiami atsižvelgiant į lėšų dydį skiriamą vienai dienai vienam mokiniui nemokamam maitinimui skirtiems produktams įsigyti (priešmokyklinių ir 1-4 klasių mokiniams vienai dienai vienam mokiniui pietums produktams skiriama 1,54 Eur).

**Maisto produktai turi:**

* **Atitikti vaikų maitinimo organizavimo tvarkos aprašą**;
* **Būti kokybiški;**
* **Būti tinkamo galiojimo termino;**
* **Būti nepažeistomis pakuotėmis.**

**MAISTO DAVINIŲ GALIOJIMO IR PAKAVIMO REIKALAVIMAI:**

1. Maisto produktai negali būti dalinami su pasibaigusiu ar greitai pasibaigiančiu galiojimo terminu.
2. Maisto produktų pakuotė turi būti saugi ir nepažeista išorinių veiksnių.
3. Maisto produktų ženklinimas. Ant pakuotės turi būti nurodytą: maisto produkto pavadinimas; sudedamųjų dalių sąrašas; sudedamųjų dalių arba sudedamųjų dalių grupių kiekis;  jei maisto produktai yra fasuoti – grynasis kiekis; minimalus tinkamumo vartoti terminas; visas specialias laikymo sąlygas arba vartojimo sąlygas; vartojimo instrukcija, jei be jos būtų neįmanoma teisingai vartoti produktą.